**H O T Ă R Â R E**

**privind aprobarea rețelei școlare de învățământ special din Județul Cluj**

**pentru anul școlar 2022-2023**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 1 din 7.01.2022 privind aprobarea rețelei școlare de învățământ special din Județul Cluj pentru anul școlar 2022-2023, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 41.668/2021 din 5.01.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 41.669/2021 din 5.01.2022 şi Avizul cu nr. 41.668/2021 din 13.01.2022 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Inspectoratului Școlar Județean Cluj nr. 11.039/03.11.2021, înregistrată la Consiliul Județean Cluj cu nr. 39.846/03.11.2021, referitoare la Metodologia și Calendarul privind fundamentarea cifrei de școlarizare pentru anul școlar 2022-2023 în vederea solicitării avizului conform;
* adresa Inspectoratului Școlar Județean Cluj nr. 11.747/24.12.2021, înregistrată la Consiliul Județean Cluj cu nr. 262/04.01.2022, prin care s-a emis avizul conform pentru unitățile de învățământ special din Județul Cluj;
* adresa Ministerului Educației și Cercetării nr. 35.782/22.12.2021 înregistrată la Consiliul Județean Cluj cu nr. 46.585/23.12.2021 prin care s-a emis avizul conform pentru învățâmântul special liceal și postliceal;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (5) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 19 alin. (1) lit. d) și alin. (4) și ale art. 61 alin. (2) din Legea educaţiei naţionale nr. 1/2011, cu modificările şi completările ulterioare;
* art. 102 din Regulamentul de organizare şi funcţionare a învăţământului special şi special integrat, aprobat prin Ordinul Ministrului Educaţiei, Cercetării, Tineretului şi Sportului nr. 5573/2011;
* art. 24 din Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari/preșcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2022-2023, aprobată prin Ordinul Ministrului Educației și Cercetării nr. 5511/2021;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă rețeaua școlară de învățământ special din Județul Cluj, cu personalitate juridică și cu structura aferentă, în anul şcolar 2022 – 2023, conform anexei care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane şi unităţile de învăţământ special nominalizate în anexa la prezenta hotărâre.

**Art. 3.** Prezenta hotărâre se comunică Direcţiei Generale Buget-Finanţe, Resurse Umane; Inspectoratului Şcolar Judeţean Cluj; unităţilor de învăţământ special nominalizate în anexa la prezenta hotărâre, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 2 din 20 ianuarie 2022**

*Prezenta hotărâre a fost adoptată cu 35 de voturi “pentru”, fiind astfel respectate prevederile legale privind majoritatea de voturi necesară.*